
                                                                                    APROBAT

                                                                                      PRIMAR

                                                              DR. ING. GHEORGHE CIUHANDU
R E F E R A T
privind regulamentul de organizare şi  funcţionare 
a Comisiei Locale de Ordine Publică

În conformitate cu prevederile  art. 28 din Legea Poliţiei Locale  nr.155/2010,  la nivelul fiecărei comune, al fiecărui oraş, municipiu şi sector al municipiului Bucureşti unde funcţionează poliţia locală se organizează şi funcţionează comisia locală de ordine publică, prin hotărâre a consiliului local, respectiv a Consiliului General al Municipiului Bucureşti, denumită în continuare comisia locală, care este un organism cu rol consultativ.

Comisia locală este constituită, după caz, din: primar, respectiv primarul general în cazul municipiului Bucureşti, şeful unităţii/structurii teritoriale a Poliţiei Române sau reprezentantul acestuia, şeful poliţiei locale, secretarul unităţii administrativ-teritoriale şi 3 consilieri locali, respectiv consilieri generali în cazul municipiului Bucureşti, desemnaţi de autoritatea deliberativă.

Şedinţele  comisiei locale sunt conduse  de primar, iar secretariatul  comisiei locale este asigurat de persoane cu atribuţii în acest sens  din aparatul de specialitate al primarului.

Potrivit  dispoziţiilor art. 28 alin 4 din Legea Poliţiei Locale nr. 155/2010,  modul de funcţionare a comisiei locale se stabileşte prin regulamentul de organizare şi funcţionare a acesteia, adoptat de consiliul local, respectiv de Consiliul General al Municipiului Bucureşti.
Comisia Locală de Ordine Publică asigură cooperarea dintre instituţiile şi serviciile publice cu atribuţii în domeniul ordinii şi siguranţei publice, la nivelul unităţii/subdiviziunii administrativ-teritoriale.

De asemenea, avizează proiectul regulamentului de organizare şi funcţionare a poliţiei locale şi elaborează proiectul planului de ordine şi siguranţă publică al unităţii/subdiviziunii administrativ-teritoriale, plan actualizat anual.

Cu privire la activităţile de menţinere a ordinii publice, Comisa Locală de Ordine Publică le analizează periodic, făcând, apoi, propuneri pentru soluţionarea diverselor deficienţe constatate, precum şi pentru prevenirea faptelor care afectează climatul social.

În ceea ce priveşte personalul poliţiei locale, Comisia Locală de Ordine Publică evaluează cerinţele specifice şi face propuneri privind necesarul de personal al acesteia.

Comisia Locală de Ordine publică prezintă anual autorităţii deliberative rapoarte cu privire la modul de îndeplinire a prevederilor planului de ordine şi siguranţă publică al unităţii/subdiviziunii administrativ-teritoriale.

Urmare analizei rapoartelor mai sus menţionate şi concluziilor desprinse, Comisia Locală de Ordine Publică propune autorităţilor administraţiei publice locale iniţierea unor proiecte de hotărâri prin care să se prevină faptele care afectează climatul social.
Având în vedere considerentele  expuse mai sus,  propunem  aprobarea regulamentului  de organizare şi  funcţionare a Comisiei Locale de Ordine Publică,  conform anexei la prezentul referat.

